जरूरत मंदों की समय पर मदद करें: भंडारी
किशोर सागर तालाब स्थित प्रजापिता ब्रह्माकुमारी विश्वविद्यालय में आध्यात्मिकता से सुप्रशासन का आयोजन किया गया। इस दौरान बड़ी संख्या में शहर के सहित अन्य जिले के लोग शामिल हुए। जिन्होंने अपने उद्गार भी व्यक्त किए। मानवीय मूल्यों को प्रशासक की कार्य प्रणाली का अंग बनाना होगा। तभी वह समाज व देश हित के लिए कार्य कर सकेगा एक कुशल प्रशासक के लिए चरित्रवान, निर्णय लेने की क्षमता और देकर कार्य कराने का गुण होना आवश्यक है। यह बात राजयोगी ब्रह्माकुमारी अवधेश बहन विवि में आयोजित कार्यक्रम आध्यात्मिकता से सुप्रशासन में कही।
गौरतलब है कि आध्यात्मिकता से सुप्रशासन विषय पर सम्मेलन राजयोग शिक्षा एवं अनुसाधन संस्थान के प्रशासक सेवा प्रभाग और प्रजापिता ब्रह्माकुमारी विश्वविद्यालय द्वारा संयुक्त रूप से पावन धाम में आयोजित किया गया। इसमें 200 से अधिक सरकारी, सार्वजनिक और निजी क्षेत्रों से जुड़े प्रशासकों ने भाग लिया। इस सम्मेलन का उद्धाटन दीप प्रज्जवलन के साथ हुआ, जिसमें कलेक्टर रमेश भंडारी ने दीप प्रज्जवलन किया। कार्यक्रम सत्र की कार्रवाई ब्रह्माकुमारी शैलजा बहन और ब्रह्माकुमारी पूजा बहन की अध्यक्षता में हुई।
नैतिक मूल्यों के बिना प्रशासन पंगु बन चुका : बीके शैलजा
कार्यक्रम के विषय से सभा को परिचित कराते हुए शैलजा बहन ने कहा कि आध्यात्मिक और नैतिक मूल्यों के बिना प्रशासन पंगु बन चुका है, उन्होंने कहा कि इसे शक्तिशाली बनाने के लिए ब्रह्माकुमारी संस्थान द्वारा इस सम्मेलन का आयोजन किया गया है।
दिल्ली से आई ब्रह्माकुमारी पूजा बहन ने कहा कि प्रशासक के स्व का व्यक्तित्व, उसकी ईमानदारी, निष्पक्षता, जन कल्याण की भावना तथा निमित्त भाव का समाज पर बहुत गहरा प्रभाव पड़ता है।
विशिष्ट अतिथि एसपी ललित शाक्यवार ने रामायण के पात्रों याद करते हुए कहा कि प्रशासन तब अच्छा होगा जब वह समय पर हो एवं श्रीराम और राम राज्य की तरह होगा। कार्यक्रम के विशिष्ट अतिथि कलेक्टर रमेश भंडारी ने न्योचित प्रशासन व्यवस्था की बात करते हुए कहा कि हमें परिस्थिति के अनुसार जरूरत मंदों की समय पर मदद और अपराधी को दंडित कर न्याय युक्त प्रशासन द्वारा समाज में संतुलन बनाए रखना आवश्यक है। कार्यक्रम के समापन सत्र में ब्रह्माकुमारी बहनों ने आए हुए अतिथियों का आभार व्यक्त किया।
छतरपुर। ब्रह्माकुमारी विवि में हुआ आध्यात्मिकता से सुप्रशासन का आयोजन। इनसेट: मौजूद अतिथि।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva